el el el el el el el el el el el el el el el el el el el el el el el el el el el el el el el ja el el el el zh en ja el cs el fr it fr ja el el el el en en ja el el el el en fr el el el el el el el el el el nb en el el el el el el el el el el es el el el el el sl oc el el el el el zh ca el el el el el el pl el el el el el sl de el el el el el zh ru el el el el el sl sk el el el sv el el el el el el el el el el el el el el el el el el el el el el el el el el fr el el el el el el el el el el el el el el el el el el el el el el el eu en el el el el el en el fr he sv el en fr fr el en sv de el en en de el en en fr el en en el en en el en en el el el el el en el el el el el el el en en en en el el el el el el el el el el el el el el el el el el el el
Μετά από διακοπή δύο ετών, το 1904 διεξήχθη το Γ΄ Πανελλήνιο πρωτάθλημα στίβου ανδρών, το δεύτερο με διοργανωτή τον ΣΕΓΑΣ, στο Παναθηναϊκό Στάδιο της Αθήνας από 6 ως 9 Μαΐου. Τα δύο προηγούμενα χρόνια η οξεία αντιπαράθεση ανάμεσα στον Εθνικό Γ.Σ. και στον Πανελλήνιο είχε οδηγήσει στη διάσπαση του ΣΕΓΑΣ (τότε ΣΕΑΓΣ) και στη ματαίωση των πρωταθλημάτων.[1]
Πρωταθλητής σύλλογος θεωρείτο ο πολυνίκης, αφού η βαθμολογία εφαρμόστηκε πολύ αργότερα, από το 1930. Το έπαθλο για τον πολυνίκη σύλλογο ήταν ένα αντίγραφο του αρχαίου αγάλματος "Νίκη του Παιωνίου", που αποτελεί το έμβλημα του ΣΕΓΑΣ. Τα έπαθλα για τους αθλητές ήταν ασημένιο μετάλλιο για τον πρώτο και χάλκινο για τον δεύτερο, ενώ δεν βραβευόταν ο τρίτος, μια πρακτική που υπήρχε από τους Α΄ Ολυμπιακούς Αγώνες.
Την Ελλανόδικο Επιτροπή των αγώνων αποτελούσαν ο πρίγκιπας Νικόλαος ως πρόεδρος και οι: Κομνηνός Μηλιώτης, Κ. Δαμιανός, Γεώργιος Χατζηανέστης, Α. Δίξων, Κ. Οικονομίδης, Γ. Αβέρωφ, Θ. Βελλιανίτης, Τ. Καράκαλλος. Χρονομέτρης ορίστηκε ο Ι. Σίδνεϋ Μέρλιν, αφέτης ο Σωκράτης Αρβανίτης, μετρητής ο Ιωάννης Χρυσάφης και βοηθός αλυτάρχη ο Αντ. Παναγιωτάκης. Επίσης, στο Στάδιο είχε οργανωθεί Σταθμός Πρώτων Βοηθειών υπό την διεύθυνση του ανθυπίατρου Δ. Ραφτάνη, ενώ για τους φιλάθλους είχαν τοποθετηθεί στα καθίσματα ψάθινα μαξιλαράκια.
Μετείχαν οκτώ σύλλογοι: τρεις από την Αθήνα (Πανελλήνιος, Εθνικός, Ακαδημαϊκό Γυμναστήριο), δύο από τη Σμύρνη (Πανιώνιος[2] και Απόλλων), από τον Πειραιά ο Πειραϊκός Σύνδεσμος, από την Πάτρα η Γυμναστική Εταιρεία και από τη Λάρισα ο Μουσικός Γυμναστικός Σύλλογος. Τους αγώνες παρακολούθησε πλήθος κόσμου, παρουσία του Βασιλιά Γεωργίου Α΄ και της βασιλικής οικογένειας, του μητροπολίτη Αθηνών, του πρωθυπουργού και πολλών υπουργών της κυβέρνησης. Διεξήχθησαν 14 αγωνίσματα στίβου και άλλα εννέα γυμναστικής, άρσης βαρών, πάλης κλπ. Πρωταθλητής αναδείχθηκε ο Πανελλήνιος Γ.Σ., ο οποίος κυριάρχησε με 11 νίκες.
1. Νικόλαος Γεωργαντάς [5]
68 οκάδες & 100 δράμια
1. Κακούσης, Γεωργαντάς, Σπηλιωτόπουλος, Αντ. & Κων. Τσίτας
2. Διακίδης, Παλαιολόγος, Τουρνάς, Τόφαλος, Χρηστόπουλος
* Στο ομαδικό της γυμναστικής η εμφάνιση του Πανελληνίου θεωρήθηκε ως επίδειξη μετά την αποχώρηση του Εθνικού ΓΣ.
** Η νίκη του Σπετσιώτη στο βάδην ακυρώθηκε εκ των υστέρων και ο σύλλογος αποσύρθηκε.
*** Ο "Μουσικός Γυμναστικός Σύλλογος Λαρίσης" είχε ιδρυθει το 1900.
Πανελλήνιο πρωτάθλημα στίβου ανδρών
"Η ιστορία των Πανελληνίων Αγώνων", Αθλητική Ηχώ, 16/6/1949.[νεκρός σύνδεσμος]
"Η ιστορία των Πανελληνίων Αγώνων", Αθλητική Ηχώ, 18/6/1949.[νεκρός σύνδεσμος]
"Η ιστορία των Πανελληνίων Αγώνων", Αθλητική Ηχώ, 20/6/1949.[νεκρός σύνδεσμος]
"Η ιστορία των Πανελληνίων Αγώνων", Αθλητική Ηχώ, 23/6/1949.[νεκρός σύνδεσμος]
↑ «"Πανελλήνιοι Αγώνες: β' μέρος", Ίδρυμα Μείζονος Ελληνισμού». Αρχειοθετήθηκε από το πρωτότυπο στις 23 Σεπτεμβρίου 2017. Ανακτήθηκε στις 25 Δεκεμβρίου 2011.
↑ Ο Πανιώνιος είχε ανακοινώσει πως θα έστελνε πέντε αθλητές: Π. Έκτωρ (400μ, 800μ, 1500μ), Ι. Γούναρης (100μ, 1000μ βάδην, μήκος), Γ. Ισηγόνης (110μ εμπ.), Χ. Πάρσαλης (ύψος, μήκος, τριπλούν) και Σ. Κεντρωτός (800μ, 1500μ, 10χλμ), εφ. "Αμάλθεια", 24/3/1904.
↑ Διαδρομή από το Σταυρό ως το Παναθηναϊκό Στάδιο.
↑ Λίγο προ του τερματισμού είχαν απομείνει δύο βαδιστές, ο Χαρίλαος Βασιλάκος, τον οποίο η επιτροπή ακύρωσε για αντικανονικό βάδισμα και ο Κων. Σπετσιώτης που τερμάτισε. Όμως, μετά τον τερματισμό η επιτροπή ακύρωσε και αυτόν, με αποτέλεσμα να μην υπάρξει νικητής. Οι του Εθνικού διαμαρτυρήθηκαν, απειλήθηκαν επεισόδια και τελικά ο Εθνικός Γ.Σ. απέσυρε τους αθλητές του από τη συνέχεια των αγώνων.
↑ Παλιότερα ανήκε στον Γ.Σ. Βόλου.
↑ Το αποτέλεσμα αναφέρεται σε μεταγενέστερες λίστες αλλά στις εφημερίδες της εποχής δεν εμφανίζεται η πραγματοποίηση του αγωνίσματος, "Αθλητική", 11/2/1929, ψηφ. σελ. 172.
↑ Έπειτα από την αποχώρηση του Εθνικού δεν υπήρχε αντίπαλος και η ομάδα του Πανελληνίου περιορίστηκε σε αγώνα επίδειξης χωρίς έπαθλο.